পুলিশ জানায়, ঢুলিভিটার স্নোটেক্স নামক একটি পোশাক কারখানার শ্রমিকদের জন্য মুরগির মাংস সরবরাহ করে আফতাব পোল্ট্রি ফার্ম। তাদের কাভার্ড ভ্যানে মুরগির মাংস নিয়ে আসার সময় গতকাল সকালে ঢুলিভিটা থেকে গাড়িটি ছিনতাই করে একদল দুর্বৃত্ত। কারখানার সহকারী পরিচালক জয়দুল হোসেন পুলিশকে খবর দেন। পুলিশ বিভিন্ন জায়গায় অভিযান চালিয়ে শেষ পর্যন্ত মাংসসহ গাড়িটি উদ্ধার করে পৌরসভার ১ নম্বর ওয়ার্ডের কাউন্সিলর আরিফুর রহমানের কার্যালয়ের সামনে থেকে। তবে এ ঘটনায় জড়িতদের আটক করতে পারেনি পুলিশ। তবে কাউন্সিলর দাবি করেছেন, এ বিষয়ে তিনি কিছুই জানেন না।